**Πανεπιστήμιο Ιωαννίνων**

**Σχολή Επιστημών Αγωγής**

**Παιδαγωγικό Τμήμα Νηπιαγωγών**

**Εργαστήριο Μελέτης Κοινωνικών Θεμάτων, ΜΜΕ και Εκπαίδευσης**

**Διεθνές Θερινό Πανεπιστήμιο**

**«ΕΛΛΗΝΙΚΗ ΓΛΩΣΣΑ, ΠΟΛΙΤΙΣΜΟΣ ΚΑΙ ΜΜΕ»**

Όμιλος Αποφοίτων

***Το 2oΜικρό Θερινό***

**«Φόβος, Ευθύνη, Ενοχή.**

**Δοκιμές διαλόγου για την μετά πραγματικότητα»**

**Πραγματοποιήθηκε με επιτυχία στις 28 -29 Αυγούστου 2021**

**Διαδικτυακή διοργάνωση**

❦

***Υπό την αιγίδα του Εργαστηρίου***

***Μελέτης Κοινωνικών Θεμάτων,***

***Μ.Μ.Ε. & Εκπαίδευσης***

***Π. Τ. Ν. Πανεπιστημίου Ιωαννίνων***

Με ένα κεντρικό θέμα αιχμής και στόχευση να εκφραστούν οι νέοι ερευνητές σε σύγχρονα προβλήματα που μαστίζουν τους πολίτες, πολύ δε περισσότερο σήμερα, λόγω της υγειονομικής κρίσης, πραγματοποιήθηκε στις 28 και 29 Αυγούστου το 2ο Μικρό Θερινό του διαδικτυακού Ομίλου Αποφοίτων του Διεθνούς Θερινού Πανεπιστημίου «Ελληνική Γλώσσα, Πολιτισμός και ΜΜΕ». Η φετινή διοργάνωση που τελούσε υπό την αιγίδα του Εργαστηρίου Μελέτης Κοινωνικών Θεμάτων, ΜΜΕ και Εκπαίδευσης του Παιδαγωγικού Τμήματος Νηπιαγωγών της Σχολής Επιστημών Αγωγής του Πανεπιστημίου Ιωαννίνων, είχε τίτλο «Φόβος, Ευθύνη, Ενοχή. Δοκιμές διαλόγου για την μετά πραγματικότητα». Πραγματοποιήθηκε διαδικτυακά - παρά τον αρχικό προγραμματισμό για διεξαγωγή στη Σύρο – λόγω της περιοριστικών μέτρων. Σχεδιάστηκε από τους απόφοιτους του Διεθνούς Θερινού Πανεπιστημίου, με την επιστημονική ευθύνη της κ. Νικολέττας Τσιτσανούδη – Μαλλίδη, Ακαδημαϊκής Διευθύντριας του Δ.Θ.Π., Αναπληρώτριας Καθηγήτριας Γλωσσολογίας και Ελληνικής Γλώσσας του Π.Τ.Ν. του Πανεπιστημίου Ιωαννίνων. Το πρόγραμμα επιμελήθηκε εκ μέρους του ομίλου ο κ. Δημήτρης Παυλίδης.

Ειδικότερα στο 2ο Μικρό Θερινό εθίγησαν θέματα σχετικά με τη γλώσσα του φόβου και την κοινωνική συγκατάνευση στα υγειονομικά μέτρα του 2020-21, τη «ρητορική του πολέμου» στα media κατά την περίοδο της πανδημίας στο πλαίσιο της νέας κανονικότητας, τον καθοδηγητικό λόγο στα τηλεοπτικά σποτ για τον Covid-19, τους γλωσσικούς μηχανισμούς επίτασης του φόβου και της ευθύνης. Επιπλέον, μεγάλο ενδιαφέρον παρουσίαζαν εισηγήσεις με τίτλους όπως «Η νεογλώσσα ως εργαλείο εξωραισμού της πραγματικότητας και το σκιάχτρο του λαϊκισμού», «Ο καταλογισμός ευθυνών για τις πυρκαγιές του Αυγούστου από τις στήλες των εφημερίδων. Η κλιματική αλλαγή ως άλλοθι της λιτότητας», αλλά και «Η οικονομική εργαλειοποίηση της ενοχής» και «Η διαπραγμάτευση ευθύνης και ενοχής μέσω κατασκευής ταυτοτήτων σε καίρια γλωσσικά πλαίσια. Μία μελέτη κριτικής ανάλυσης λόγου».

Στο πρόγραμμα συμμετείχαν πολλοί πανεπιστημιακοί και συγκεκριμένα οι κ.κ. Γρηγόρης Ζαρωτιάδης, Καθηγητής Τμήματος Οικονομικών, Κοσμήτωρ Σχολής Οικονομικών και Πολιτικών Επιστημών, Αριστοτέλειο Πανεπιστήμιο Θεσσαλονίκης, Τζένη Παγγέ, Καθηγήτρια Πληροφορικής και Εφαρμοσμένων Μαθηματικών Π.Τ.Ν., Κοσμητόρισσα Σχολής Επιστημών Αγωγής, Πανεπιστήμιο Ιωαννίνων, Άρης Στυλιανού, Αναπληρωτής Καθηγητής τμήματος Πολιτικών Επιστημών Αριστοτελείου Πανεπιστημίου Θεσσαλονίκης, Νικολέττα Τσιτσανούδη - Μαλλίδη, Αναπληρώτρια Καθηγήτρια Γλωσσολογίας Πανεπιστημίου Ιωαννίνων, Διευθύντρια Διεθνούς Θερινού Πανεπιστημίου «Ελληνική Γλώσσα, Πολιτισμός και ΜΜΕ», Associatein Linguistics, CHS – GR, Harvard University, Ιωάννα Βώβου, Επίκουρη Καθηγήτρια Τμήματος Επικοινωνίας, Μέσων και Πολιτισμού, Πάντειο Πανεπιστήμιο, Λίνα Ρόζη, Αναπληρώτρια Καθηγήτρια Θεατρικών Σπουδών, Πανεπιστήμιο Πατρών.

Από την πλευρά του δημοσιογραφικού κόσμου συμμετείχαν οι κ.κ. Τάσος Παππάς, «Εφημερίδα των Συντακτών», Δημήτρης Χορταργιάς, Πρόεδρος Ένωσης Συντακτών Θεσσαλίας, Στερεάς Ελλάδας – Εύβοιας, Λεωνίδας Βατικιώτης, Διδάσκων Μεταπτυχιακού Προγράμματος Σπουδών «Επικοινωνία και Νέα Δημοσιογραφία», Ανοικτό Πανεπιστήμιο Κύπρου, Βασίλης Βασιλόπουλος, Υπεύθυνος Προστασίας Δεδομένωνστα ελληνικά δημόσια μέσα ενημέρωσης ΕΡΤ και ΑΠΕ-ΜΠΕ. Επιπλέον συμμετείχαν οι κ.κ. Νικήτας Σινιόσογλου, Συγγραφέας, Διδάκτωρ Φιλοσοφίας Πανεπιστημίου Cambridge, Ερευνητής Ινστιτούτου Ιστορικών Ερευνών, Εθνικό Ίδρυμα Ερευνών, Άννα – Μαρία Χατζηστεφάνου, Φωτογράφος, Γιάννης Οικονομίδης, Κινηματογραφικός Σκηνοθέτης και Σεναριογράφος, Γιώργος Πολυμενέας, Διδάκτωρ Γλωσσολογίας Πανεπιστημίου Pompeu Fabra. Από την πλευρά των αποφοίτων συμμετείχαν με ομιλίες οι Δημήτρης Βαρδαβάς, Δημήτρης Παυλίδης, Κωνσταντίνος Μπεσίνας, Αντώνης Μαλλίδης, Κωνσταντίνα Κοτσοβού. Το πρόγραμμα προσφέρθηκε δωρεάν στους συμμετέχοντες και προσέφερε Πιστοποιητικό Αναγνώρισης Συμμετοχής.